Ved 10.30-tiden i formiddag ringede en 26-årig mand på hos en 54-årig mand på Stenosvej i Aalborg. Den 26-årige påstod at være kriminalbetjent og krævede, at beboeren skulle vise legitimation. Da han fik den 54-åriges tegnebog i hånden, fik han fat i pengene og stak af fra stedet. Kort efter blev han dog set af en patrulje, der kunne genkende ham ud fra signalementet. Han er i forvejen kendt af politiet. Sandsynligvis fremstilles han mandag i grundlovsforhør sigtet for at udgive sig for at være en offentlig myndighed. Han har erkendt de faktiske forhold. På baggrund af sagen opfordrer vagtchef Per Jørgensen ved Nordjyllands Politi borgerne til at kræve at se politiskiltet, hvis de bliver kontaktet af en civil, der hævder at være fra politiet.

Opsummering:
Ringede på og udgav sig for at være kriminalbetjent og fik franarret mand 1500 kr.